Diari Oficial de la Generalitat Valenciana


Sumari del DOGV 2557, del 24-07-1995 (1995/835582)

RESOLUCIÓ de 12 de maig de 1995, del secretari general de la Conselleria de Cultura, per la qual es resol l'extinció de la Fundació Alacant Pro-Vida
----------------------------------------------------------------------------------------------------------------------------------------------------

### Dades del document

Número de DOGV
:   2557

Data del DOGV
:   24-07-1995

Secció del DOGV
:   ALTRES DISPOSICIONS

Número del document
:   1995/835582


Data del document
:   12-05-1995

Organisme emissor
:   Conselleria de Cultura

Tipus de document
:   Resolució

RESOLUCIó de 12 de maig de 1995, del secretari general de la Conselleria de Cultura, per la qual es resol l'extinció de la Fundació Alacant Pro-Vida   
D'acord amb els següents fets  
Fets  
1. El 19 d'octubre de 1989 la Conselleria de Cultura, Educació i Ciència classifica i inscriu en el Registre de Fundacions, com a fundació cultural privada de promoció i finançament, la fundació denominada Alacant Pro-Vida, constituïda mitjançant escriptura pública de 17 de novembre de 1988, atorgada pels fundadors davant el notari d'Alacant Sr. José A. NúÑez de Cela y PiÑol, amb número de protocol 2.782.  
2. L'objecte de la fundació, segons la carta fundacional i els estatuts, és la protecció i defensa de la vida humana i dels drets humans inherents a aquesta.  
3. Que el 21 de març de 1995, tingué entrada en la Direcció Territorial de Cultura d'Alacant l'escrit de la Sra. Matilde Pérez Jover, com a presidenta de la Fundació Alacant Pro-Vida, en què sol·licita l'extinció de la fundació que presideix, per considerar que hi concorre la causa c) de l'article 29 de la Llei 30/1994, de 24 de novembre, de Fundacions i Incentius Fiscals a la Participació Privada en Activitats d'Interés General.   
4. Que el 18 de gener d'enguany hi hagué una reunió extraordinària del patronat de la Fundació, amb l'assistència dels membres necessaris per a aconseguir el quòrum que exigeix l'article 16.5 dels Estatuts que regeixen la Fundació, i adopta per unanimitat l'acord d'extinció de la Fundació atesa la situació plantejada, ja que no hi ha cap altra possibilitat que la d'augmentar els fons per a acomplir els fins fundacionals, opció que no és possible en el moment actual.  
5. Que, en un escrit de 21 d'abril de 1994, el Patronat de la Fundació manifesta el desig que els fons que resulten de la liquidació de la Fundació es destinen a l'Associació de Familiars i Amics de Malalts d'Alzheimer d'Alacant. Així mateix, es fa el nomenament de liquidadors, que recau en el Sr. Pedro Ruiz Bevia i la Sra. Joaquina Bosch Salinas.  
Consideracions jurídiques  
1. L'article 30.c de la Llei 30/1994, de 24 de novembre, de Fundacions i Incentius Fiscals a la Participació Privada en Activitats d'Interés General, disposa que la Fundació s'extingirà quan siga impossible la realització del fi fundacional, sense perjudici del que disposen els articles 27 i 28 de la llei, és a dir, si fóra procedent la modificació d'estatuts o fusió, cosa que és impossible perquè la situació econòmica és la causa que origina la petició.  
2. En aquest cas concorre la circumstància que l'article 27 dels estatuts que regeixen la Fundació disposa que, per a l'extinció de la Fundació, una vegada feta la liquidació el romanent es destinarà a una altra Fundació o entitat privada, preferentment pertanyent a l'església catòlica, sense finalitat de lucre i amb finalitats anàlogues, de l'àmbit provincial de l'extingida, i si no n'hi ha, al bisbat de Oriola-Alacant.  
Contrastat aquest article relatiu a la disposició dels béns resultants amb l'article 31 de la Llei 30/1994, de 24 de novembre, es considera que està d'acord amb el dret la decisió del patronat de destinar els fons resultants a l'Associació de Familiars i Amics de Malalts d'Alzheimer, atés que el seu caràcter és altruista i sense finalitat de lucre, segons s'acredita per l'escrit emés per la Direcció Territorial de la Conselleria d'Administració Pública d'Alacant del dia 8 d'aquest mes.  
3. Que en l'expedient s'han observat les prescripcions dels articles 29, 30 i 31 de la Llei 30/1994, de 24 de novembre, que regula el procediment d'extinció.  
4. En aquest cas s'han nomenat liquidadors el Sr. Pedro Ruiz Bevia i la Sra. Joaquina Bosch Salinas, com a tresorer i auditora de comptes respectivament, d'acord amb els Estatuts, i com a únic patrimoni de la Fundació hi ha els dipòsits constituïts en l'entitat financera Caja de Ahorros del Mediterráneo, per valor de 79.171.292 pessetes, i 997.600 pessetes corresponents al fons fundacional, que es transferiran, seguint les previsions estatutàries, a l'Associació de Familiars i Amics de Malalts d'Alzheimer, per a ajuda a la construcció del centre que aquesta associació edificarà en un solar donat per l'Ajuntament d'Alacant, i l'import de 997.600 pessetes es destina com a provisió per a atencions fiscals, despeses notarials i d'altres que siguen necessàries per a fer la liquidació de la Fundació.  
L'expedient ha sigut tramitat a través de la Secció de Fundacions de la Conselleria de Cultura, que és la competent per a resoldre'l en virtut de las atribucions que té conferides pel Decret 113/1993, de 26 de juliol, del Govern valencià (DOGV núm. 2.080, de 02.08.93), en relació amb la disposició transitòria 4 del Decret 60/1995, de 18 d'abril, del Govern valencià, de creació del Registre i Protectorat de Fundacions de la Comunitat Valenciana (DOGV número 2.501, de maig de 1995).  
 Vista la Constitució, la Llei 30/1994, de 24 de novembre, de Fundacions i Incentius Fiscals a la Participació Privada en Activitats d'Interés General, i en allò no se opose a aquesta llei, el reglament de les Fundacions Culturals Privades de 21 de juliol, i restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura, per la qual es deleguen determinades atribucions en el secretari general (DOGV núm. 2.101, de 13.09.93), resolc:  
Primer  
Ratificar i inscriure en el Registre de Fundacions Culturals Privades de la Conselleria de Cultura la proposta d'extinció de la Fundació Alacant Pro-vida.  
Segon  
Designar el Sr. Pedro Ruiz Bevia i la Sra. Joaquina Bosch Salinas com a comissió liquidadora per a totes les gestions que calga realitzar en compliment d'aquest acord.  
Tercer  
Els liquidadors tindran les responsabilitats dels membres de l'òrgan encarregat del govern i direcció de la Fundació durant el període de liquidació, i donaran compte al protectorat de cada una de les operacions que duguen a terme tant en la realització de l'actiu com en la liquidació del passiu. Així mateix formaran el compte final de liquidació amb els justificants de l'entrega de l'haver líquid a l'entitat que l'ha de rebre, per a l'anotació d'aquella en el Registre de Fundacions Culturals Privades.  
Contra aquesta resolució, que posa fi a la via administrativa, pot interposar-s'hi un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació.  
Per a la interposició del recurs, serà requisit imprescindible que prèviament el recurrent ho comunique a aquest òrgan.  
Tot això d'acord amb l'article 58 i següents de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que puga exercitar-se qualsevol altre recurs que s'estime oportú.  
València, 12 de maig de 1995.- El secretari general de la Conselleria de Cultura: Vicent Todolí i Femenia.